Tom Vraalsen

Tom Eric Vraalsen (1936–2021) var en norsk diplomat og politiker (Sp). Han var bistandsminister i Syse-regjeringen 1989–1990.Trygve Slagsvold Vedum og Marit Arnstad: Tom Vraalsen 1936-2021 - Minneord i Aftenposten 23. september 2021 

Etter Oslo handelsgymnasium gikk han på Handelshøjskolen i Århus og gjennomførte deretter Utenriksdepartementets aspirantkurs 1960-1961. Fra 1961 tjenestegjorde han i Utenriksdepartementet og ved ambassadene i Beijing, Kairo, Manila og Jakarta. Han var ministerråd ved den norske FN-delegasjonen i New York 1975–1979, spesialrådgiver i Utenriksdepartementets politiske avdeling 1981–1982 og Norges faste representant ved FN i New York 1982–1989.

Han var formann i Oslo Senterparti 1978-1980 og bistandsminister i Syse-regjeringen 1989-1990.

Vraalsen hadde permisjon fra Utenriksdepartementet som direktør for samfunnskontakt i Saga Petroleum 1991–1992. Deretter var han FNs generalsekretærs personlige utsending til Sør-Afrika i 1992 og Norges ambassadør i London 1994–1996, Washington, D.C. 1996–2001 og Helsingfors 2001–2003. Han hadde også oppdraget som FNs spesialutsending for Sudan 1998–2004 og var en viktig megler i Darfur-konflikten.

Vraalsen ble utnevnt til kommandør av St. Olavs Orden i 1987Norges statskalender 2008 og storkorsridder av Royal Victorian Order i 1994. Han var æresdoktor ved amerikanske Augustana College og Luther College.

Han vokste opp på Frogner i Oslo som sønn av Arne Vraalsen, direktør i Sørensen & Lies Kulkompani, og hustru Franciska Andresen.Næringslivets menn i Norden (Eckardts bokhandel AS, Oslo 1950) 

Han var gift med Viebecke Vraalsen (født Strøm), tidligere rådgiver i Utenriksdepartementet. Tom Vraalsen hadde sønnen Arne Vraalsen, grunnlegger av plastindustrikonsernet Polimoon, fra et tidligere ekteskap.

 Referanser 

 Eksterne lenker 
 Tom Eric Vraalsen - Store norske leksikon


Kategori:Norske utviklingsministre
Kategori:Sp-statsråder
Kategori:Statsråder i Regjeringen Syse
Kategori:Norske ambassadører
Kategori:Norges ambassadører til Storbritannia
Kategori:Norges ambassadører til USA
Kategori:Norges ambassadører til Finland
Kategori:Kommandører av St. Olavs Orden
Kategori:Personer fra Oslo
Kategori:Alumni fra OHG